โกรธไฟมอด
กรณีบริษัทหลักทรัพย์ที่เป็นลูกของธนาคารธนชาตไปดำเนินการปล่อยมาร์จิ้นโลนให้ลูกค้าไปซื้อหุ้นสื่อค่ายหนึ่งนั้น
10 ม.ค. 2558

กรณีบริษัทหลักทรัพย์ที่เป็นลูกของธนาคารธนชาตไปดำเนินการปล่อยมาร์จิ้นโลนให้ลูกค้าไปซื้อหุ้นสื่อค่ายหนึ่งนั้น
กลายเป็นเรื่องเป็นราวกันใหญ่โต เพราะมีการด่าผิดคน ซึ่งไม่รู้ว่าตั้งใจหรือผิดพลาด
งานนี้คนโดนพาดพิง โกรธเป็นฟืนไฟ เพราะนั่งอยู่เฉยๆ ก็โดนโจมตี ทั้งที่ก่อนหน้านี้ได้เคยชี้แจงแล้วว่า อย่ามาว่ากันนะ ไม่เกี่ยวข้องกันนะครัช
ดูเหมือนว่าสื่อจะเข้าใจ แต่ทำไมไม่เข้าใจ
ว่าแล้วก็สั่งให้ทีมที่ปรึกษากฎหมาย จัดการรวบรวมข้อมูลทั้งหมดเตรียมจะส่งฟ้องหมิ่นประมาท กะว่างานนี้ชนะใสๆ
แม้ว่าทางสื่อจะขอพบ จะขอชี้แจงอะไรๆ ก็ไม่ได้แล้ว ดูเหมือนทุกอย่างจะสายไปหมด
แต่สุดท้าย ฟืนไฟของคุณเฮียท่านนี้ก็ค่อยๆ มอดลง
ก็แหม พระเอกเค้าลงทุนไปง้อนางเอกถึงที่บ้านกันเลยนา จะไม่ยกโทษให้ก็ใจจืดไปนิดนุง
เรื่องที่ควรจะเครียดขมึงตึงก็เลยคลี่คลาย จบลงด้วยดี เพราะคุณเฮียได้ชี้แจงเต็มค่อนหน้าหนังสือพิมพ์เรื่องนี้ว่า มันไม่เกี่ยวกับเค้ายังไง
ส่วนคนที่เกี่ยวนี่ซิ
ป่านนี้นั่งขำๆ อยู่ที่บ้านละมั้ง
คริ คริ